ddrg/super_eurlex huggingface dataset:
Kommissionens beslutning

af 18. november 2003

om ændring af beslutning 97/222/EF for så vidt angår import af kødprodukter fra Australien og Slovenien

(meddelt under nummer K(2003) 4205)

(EØS-relevant tekst)

(2003/826/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved Rådets forordning (EF) nr. 807/2003(2), særlig artikel 21a, stk. 2, og

ud fra følgende betragtninger:

(1) Ved Kommissionens beslutning 97/222/EF(3), senest ændret ved beslutning 2003/733/EF(4), fastsættes listen over tredjelande og dele af tredjelande, hvorfra det er tilladt at importere kødprodukter.

(2) Den epidemiologiske situation med hensyn til klassisk svinepest i Slovenien er for nylig blevet vurderet og fundet tilfredsstillende. Medlemsstaterne bør på dette grundlag tillade import af fersk svinekød fra Slovenien til Fællesskabet.

(3) Listen over tredjelande eller dele af tredjelande, hvorfra medlemsstaterne tillader import af kødprodukter, som blev opstillet i beslutning 97/222/EF, bør ajourføres med hensyn til Slovenien, så den bringes i overensstemmelse med Fællesskabets relevante bestemmelser om import af fersk kød for de forskellige kategorier af behandling af kødprodukter.

(4) Hvad angår Australien, må fersk fjerkrækød og levende fjerkræ, herunder navnlig strudsefuglekød og levende strudsefugle, kun importeres, såfremt visse særlige testningskrav er opfyldt, idet de Newcastle disease-vacciner, der anvendes, ikke opfylder kravene i fællesskabslovgivningen, ligesom importen af kødprodukter af vildtlevende og opdrættet vildt må begrænses til behandlede produkter, indtil situationen kan vurderes mere tilbundsgående for disse kategorier af fugle.

(5) Beslutning 97/222/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilaget til beslutning 97/222/EF ændres som angivet i bilaget til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. november 2003.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EUT L 122 af 16.5.2003, s. 36.

(3) EFT L 89 af 4.4.1997, s. 39.

(4) EUT L 264 af 15.10.2003, s. 32.

BILAG

Del I og II i bilaget til beslutning 97/222/EF affattes således:

"DEL I

Beskrivelse af regionaliserede områder som fastsat for de i del II og III angivne lande

>TABELPOSITION>

DEL II

Tredjelande eller dele af tredjelande, hvorfra kødprodukter tillades indført til EF

>TABELPOSITION>

- Der er ikke fastsat noget certifikat, og det er ikke tilladt at importere kødprodukter."
Kommissionens beslutning

af 18. november 2003

om ændring af beslutning 98/371/EF for så vidt angår import af fersk svinekød fra Slovenien

(meddelt under nummer K(2003) 4208)

(EØS-relevant tekst)

(2003/827/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 807/2003(2), særlig artikel 14, 15 og 16, og

ud fra følgende betragtninger:

(1) I Kommissionens beslutning 98/371/EF(3), senest ændret ved beslutning 2003/742/EF(4), er der fastsat dyresundhedsbetingelser og bestemmelser om udstedelse af sundhedscertifikat ved import af fersk kød fra visse europæiske lande.

(2) Af dyresundhedsmæssige årsager og især for at forhindre udbredelsen af klassisk svinepest har import af fersk svinekød til konsum fra Slovenien ikke været tilladt.

(3) Slovenien har ansøgt om tilladelse til at eksportere svinekød til EF og har til støtte for denne ansøgning fremlagt oplysninger om den sundhedsmæssige status for svin i Slovenien og bekæmpelsen af klassisk svinepest.

(4) I maj 2003 gennemførte Kommissionen et veterinærkontrolbesøg for at vurdere dyresundhedssituationen i Slovenien.

(5) Rapporten om besøget og en række supplerende oplysninger fra Slovenien lader slutte, at svins sundhedsstatus i Slovenien tilsyneladende er tilfredsstillende, hvad angår klassisk svinepest.

(6) Import til EF af svinekød til konsum fra Slovenien bør derfor tillades på visse betingelser vedrørende anvendelse af køkken- og madaffald til fodring af svin.

(7) Slovenien har med henblik på at kunne eksportere svinekød forpligtet sig til at udarbejde en liste over svinebedrifter, som er underkastet regelmæssig veterinærkontrol og passende kontrolforanstaltninger, der sikrer, at køkken- og madaffald ikke anvendes til fodring af svin.

(8) Beslutning 98/371/EF bør ændres i overensstemmelse hermed.

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I og II til beslutning 98/371/EF affattes som angivet i bilagene til nærværende beslutning.

Artikel 2

Denne beslutning er rettet til medlemsstaterne.

Udfærdiget i Bruxelles, den 18. november 2003.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EUT L 122 af 16.5.2003, s. 36.

(3) EFT L 170 af 16.6.1998, s. 16.

(4) EUT L 268 af 18.10.2003, s. 73.

BILAG I

"BILAG I

Beskrivelse af visse europæiske landes områder, der er afgrænset med henblik på dyresundhedscertificering

>TABELPOSITION>"

BILAG II

"BILAG II

Dyresundhedsgarantier, der kræves for udstedelse af sundhedscertifikat for fersk kød

>TABELPOSITION>

NB:

Import af fersk kød til konsum er ikke tilladt, medmindre et program for kontrol af restkoncentrationer i det eksporterende tredjeland er blevet godkendt af Kommissionen."
Rådets afgørelse

af 17. november 2003

om beskikkelse af et tysk medlem af Regionsudvalget

(2003/816/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 263,

under henvisning til indstillingen fra Tysklands regering, og

ud fra følgende betragtninger:

(1) Medlemmerne af og suppleanterne til Regionsudvalget beskikkes i henhold til Rådets afgørelse 2002/60/EF af 22. januar 2002(1).

(2) Der er blevet en plads ledig som medlem af Regionsudvalget, efter at Reinhold BOCKLET er trådt tilbage, hvilket Rådet blev underrettet om den 6. november 2003 -

TRUFFET FØLGENDE AFGØRELSE:

Eneste artikel

Eberhard SINNER, Staatsminister in der Bayerischen Staatskanzlei für Europaangelegenheiten und regionale Beziehungen, beskikkes som medlem af Regionsudvalget som efterfølger for Reinhold BOCKLET for den resterende del af dennes mandatperiode, dvs. indtil den 25. januar 2006.

Udfærdiget i Bruxelles, den 17. november 2003.

På Rådets vegne

F. Frattini

Formand

(1) EFT L 24 af 26.1.2002, s. 38.
Rådets afgørelse

af 22. december 2003

om udnævnelse af medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen

(2003/C 321/03)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 202,

under henvisning til Rådets afgørelse af 22. juli 2003 om nedsættelse af et rådgivende udvalg for sikkerhed og sundhed på arbejdspladsen (EUT C 218 af 13.9.2003, s. 1), særlig artikel 3,

under henvisning til den kandidatliste, som medlemsstaternes regeringer har forelagt Rådet, og

ud fra følgende betragtning:

Medlemmerne af og suppleanterne til Det Rådgivende Udvalg for Sikkerhed og Sundhed på Arbejdspladsen skal udnævnes for et tidsrum af tre år -

TRUFFET FØLGENDE AFGØRELSE:

Artikel 1

Til medlemmer af og suppleanter til Det Rådgivende Udvalg for Sikkerhed og Sundhed på Arbejdspladsen udnævnes for perioden fra den 1. januar 2004 til den 31. december 2006:

I. REGERINGSREPRÆSENTANTER

>TABELPOSITION>

II. REPRÆSENTANTER FOR ARBEJDSTAGERORGANISATIONER

>TABELPOSITION>

III. REPRÆSENTANTER FOR ARBEJDSGIVERORGANISATIONER

>TABELPOSITION>

Artikel 2

Rådet vil senere udnævne de endnu ikke indstillede medlemmer.

Artikel 3

Denne afgørelse offentliggøres til underretning i Den Europæiske Unions Tidende.

Udfærdiget i Bruxelles, den 22. december 2003.

På Rådets vegne

Formand

A. Matteoli
Rådets afgørelse 2003/907/FUSP

af 22. december 2003

om gennemførelse af fælles holdning 2003/297/FUSP vedrørende Burma/Myanmar

RÅDET FOR DEN EUROPÆISKE UNION HAR -

under henvisning til fælles holdning 2003/297/FUSP af 28. april 2003 vedrørende Burma/Myanmar(1), særlig artikel 8, sammenholdt med artikel 23, stk. 2, i traktaten om Den Europæiske Union, og

ud fra følgende betragtninger:

(1) I henhold til artikel 8 i fælles holdning 2003/297/FUSP vedtager Rådet efter forslag fra en medlemsstat eller Kommissionen ændringer, i det omfang det er nødvendigt, til listen i bilaget til nævnte fælles holdning over personer, der er omfattet af restriktive foranstaltninger.

(2) Ved afgørelse 2003/461/FUSP(2), ajourførte Rådet listen i bilaget til fælles holdning 2003/297/FUSP.

(3) I betragtning af udnævnelsen af nye medlemmer af regeringen i Burma/Myanmar den 25. august 2003 er en yderligere ajourføring af listen nødvendig -

TRUFFET FØLGENDE AFGØRELSE:

Artikel 1

Listen over personer i bilaget til fælles holdning 2003/297/FUSP erstattes med listen i bilaget.

Artikel 2

Afgørelsen har virkning fra datoen for vedtagelsen.

Artikel 3

Denne afgørelse offentliggøres i Den Europæiske Unions Tidende

Udfærdiget i Bruxelles, den 22. december 2003.

På Rådets vegne

A. Costa

Formand

(1) EUT L 106 af 29.4.2003, s. 36. Ændret ved afgørelse 2003/461/FUSP (EUT L 154 af 21.6.2003, s. 116).

(2) EUT L 154 af 21.6.2003, s. 116.

BILAG

Liste over personer, der er omhandlet i artikel 1

1. Det nationale Råd for Fred og Udvikling (SPDC)

>TABELPOSITION>

2. Kommanderende for regionskommandoer

>TABELPOSITION>

3. Næstkommanderende for regionskommandoer

>TABELPOSITION>

4. Ministre

>TABELPOSITION>

5. Viceministre

>TABELPOSITION>

6. Tidligere regeringsmedlemmer

>TABELPOSITION>

7. Andre myndigheder på turismeområdet

>TABELPOSITION>

8. Højtstående officerer i Forsvarsministeriet

>TABELPOSITION>

9. Medlemmer af chefkontoret for militære efterretninger (OCMI)

>TABELPOSITION>

10. Officerer i fængselsvæsenet og politiet

>TABELPOSITION>

11. United Solidarity and Development Association (USDA)

>TABELPOSITION>

12. Personer, der drager fordel af regeringens økonomiske politik

>TABELPOSITION>

13. Statsejede virksomheder

>TABELPOSITION>
Kommissionens beslutning

af 17. december 2003

om ændring af beslutning 2001/574/EF om et fælles stof til afgiftsmærkning af gasolier og petroleum

(meddelt under nummer K(2003) 4607)

(2003/900/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 95/60/EF af 27. november 1995 om afgiftsmærkning af gasolier og petroleum(1), særlig artikel 2, stk. 2,

og ud fra følgende betragtninger:

(1) Ved Kommissionens beslutning 2001/574/EF(2) blev produktet med det systematiske navn N-ethyl-N-[2-(1-isobutoxyethoxy)ethyl]-4-(phenylazo)aniline (Solvent Yellow 124) valgt som fælles stof til afgiftsmærkning af gasolier og petroleum, og der blev stillet krav om, at hver liter mineralolie skal indeholde mindst 6 mg mærkestof. For at imødegå udbredt bedrageri i forbindelse med mineralolier må det anses for nødvendigt at fastsætte en øvre grænse på 9 mg mærkestof pr. liter mineralolie.

(2) Kommissionens beslutning 2001/574/EF skal derfor ændres i overensstemmelse hermed.

(3) Foranstaltningen i denne beslutning er i overensstemmelse med udtalelse fra Udvalget for Punktafgifter -

VEDTAGET FØLGENDE BESLUTNING:

Artikel 1

Stk. 2 i artikel 1 i Kommissionens beslutning 2001/574/EF affattes således:"Medlemsstaterne skal fastsætte indholdet af mærkestof i mineralolier, som skal ligge på mindst 6 mg og højst 9 mg pr. liter."

Artikel 2

Denne beslutning er rettet til medlemsstaterne.

Udfærdiget i Bruxelles, den 17. december 2003.

På Kommissionens vegne

Frederik Bolkestein

Medlem af Kommissionen

(1) EFT L 291 af 6.12.1995, s. 46.

(2) EFT L 203 af 28.7.2001, s. 20. Ændret ved beslutning 2002/269/EF (EFT L 93 af 10.4.2002, s. 6).
Rådets beslutning

af 8. december 2003

om udvidelse af virkningerne af beslutning 2003/861 om analyse og samarbejde vedrørende falske euromønter til også at omfatte de medlemsstater, der ikke har indført euroen som fælles valuta

(2003/862/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 308,

under henvisning til forslag fra Kommissionen,

under henvisning til udtalelse fra Europa-Parlamentet(1) og

ud fra følgende betragtninger:

(1) Med vedtagelsen af Rådets beslutning 2003/861 af 8. december 2003 om analyse og samarbejde vedrørende falske euromønter(2) har Rådet besluttet, at den får virkning i de medlemsstater, der har indført euroen som fælles valuta.

(2) Det er vigtigt at sikre samme beskyttelsesniveau for euroen i de medlemsstater, der ikke har indført euroen som fælles valuta, og at vedtage de bestemmelser, der er nødvendige med henblik herpå -

VEDTAGET FØLGENDE BESLUTNING:

Artikel 1

Rådets beslutning 2003/861 udvides til også at omfatte de medlemsstater, der ikke har indført euroen som fælles valuta.

Artikel 2

Denne beslutning er rettet til de medlemsstater, der ikke har indført euroen som fælles valuta.

Udfærdiget i Bruxelles, den 8. december 2003.

På Rådets vegne

F. Frattini

Formand

(1) Europa-Parlamentets udtalelse af den 18.11.2003 (endnu ikke offentliggjort i EUT).

(2) Se side 44 i denne EUT.
Rådets beslutning

af 25. november 2003

om ændring af beslutning 97/510/EF om bemyndigelse af Irland til at anvende en foranstaltning, der fraviger artikel 21 i sjette direktiv 77/388/EØF om harmonisering af medlemsstaternes lovgivning om omsætningsafgifter

(2003/857/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag(1), særlig artikel 27, stk. 1,

under henvisning til forslag fra Kommissionen, og

ud fra følgende betragtninger:

(1) Ved brev, som Kommissionens Generalsekretariat modtog den 4. juli 2003, anmodede Irland om at få forlænget gyldigheden af beslutning 97/510/EF(2) til den 31. december 2007, således at landet fortsat har tilladelse til at anvende foranstaltningen til fravigelse fra artikel 21 i det sjette direktiv med henblik på at bekæmpe skatteunddragelse og skattesvig i forbindelse med fast ejendom.

(2) De retlige og faktiske omstændigheder, der ligger til grund for anvendelsen af de pågældende særforanstaltninger, er uændrede og gør sig stadig gældende.

(3) Varigheden af bemyndigelsen bør derfor forlænges til den 31. december 2007.

(4) Fravigelsen har ingen indvirkning på De Europæiske Fællesskabers egne indtægter fra merværdiafgiften -

VEDTAGET FØLGENDE BESLUTNING:

Artikel 1

I artikel 1 i beslutning 97/510/EF ændres "31. december 2003" til "31. december 2007".

Artikel 2

Denne beslutning er rettet til Irland.

Udfærdiget i Bruxelles, den 25. november 2003.

På Rådets vegne

G. Tremonti

Formand

(1) EFT L 145 af 13.6.1977, s. 1. Senest ændret ved direktiv 2003/92/EF (EUT L 260 af 11.10.2003, s. 8).

(2) EFT L 214 af 6.8.1997, s. 37. Ændret ved beslutning 2000/435/EF (EFT L 172 af 12.7.2000, s. 24).
3.

Godkendte importcentraler skal anvende et forvaltningssystem, der er godkendt af myndighederne, herunder hygiejne- og bortskaffelsesrutiner for transporter, transportcontainere, anlæg og udstyr. De retningslinjer for desinficering af akvakulturbrug, der er fastsat i OIE's International Aquatic Animal Health Code, 6. udgave, 2003, appendiks 5.2.2, bør følges. Desinfektionsmidlerne skal være godkendt til formålet af myndighederne, og der skal være egnet udstyr til rådighed til rengøring og desinficering. Udledninger af biprodukter og andet affald, herunder døde fisk og produkter deraf, skal foregå i overensstemmelse med Europa-Parlamentets og Rådets forordning (EF) nr. 1774/2002 (1). En godkendt importcentrals forvaltningssystem skal være således, at der ikke er risiko for, at fisk i EF-vandområder kontamineres med patogener, der kan true fiskebestanden, især patogener, som er eksotiske for EF, og de fiskepatogener, der er nævnt i liste I og II, kolonne 1, i bilag A til direktiv 91/67/EØF.
Kommissionens beslutning

af 5. december 2003

om ændring af beslutning 2003/526/EF om beskyttelsesforanstaltninger mod klassisk svinepest i Belgien, Frankrig, Tyskland og Luxembourg

(meddelt under nummer K(2003) 4523)

(EØS-relevant tekst)

(2003/851/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked(1), særlig artikel 10, stk. 4, og

ud fra følgende betragtninger:

(1) Som reaktion på situationen med hensyn til klassisk svinepest i visse dele af Belgien, Tyskland, Frankrig og Luxembourg har Kommissionen vedtaget en række beslutninger, navnlig beslutning 2003/526/EF(2). Nævnte beslutning blev forlænget ved beslutning 2003/772/EF(3).

(2) Klassisk svinepest har yderligere spredt sig blandt vildsvin i Bas-Rhin i Frankrig.

(3) For at forebygge yderligere spredning af klassisk svinepest bør det område, som foranstaltningerne i beslutning 2003/526/EF gælder for, udvides.

(4) I henhold til beslutning 2003/526/EF kan de berørte medlemsstater tillade, at svin, der kommer fra bedrifter i områder, hvor klassisk svinepest er blevet påvist hos vildsvin, afsendes til andre områder i samme medlemsstat, men kun fra afsendelsesbedrifter, hvor der er foretaget en klinisk undersøgelse og serologiske test for klassisk svinepest. I lyset af den forbedrede epidemiologiske situation for tamsvin bør der ske en ændring af procedurerne for forsendelse af svin til omgående slagtning fra områder, hvor klassisk svinepest er blevet påvist hos vildsvin, til slagterier uden for sådanne områder i den samme medlemsstat.

(5) Beslutning 2003/526/EF bør derfor ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 2003/526/EF foretages følgende ændringer:

1) I artikel 7 indsættes som stk. 2:"Artikel 6, stk. 1, litra c), gælder dog ikke for svin, der sendes direkte til slagterier til øjeblikkelig slagtning."

2) Bilag I, punkt 2 (Frankrig), andet led, affattes således:

"- det område af departementet Bas-Rhin, der ligger: i) vest for vej D 264 fra den tyske grænse (Wissembourg) til Soultz-sous-Forêts, ii) nord for vej D 28 fra Soultz-sous-Forêts til Reichshoffen, iii) øst for vej D 853 fra Reichshoffen til Sturzelbronn og D 35 fra Sturzelbronn til den tyske grænse (Bremen-Telle), iv) syd for grænsen mellem Tyskland og Frankrig fra Bremen-Telle til Wissembourg."

Artikel 2

Denne beslutning er rettet til medlemsstaterne.

Udfærdiget i Bruxelles, den 5. december 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 29. Direktivet er senest ændret ved Europa-Parlamentets og Rådets direktiv 2002/33/EF (EFT L 315 af 19.11.2002, s. 14).

(2) EUT L 183 af 22.7.2003, s. 46.

(3) EUT L 280 af 30.10.2003, s. 21.
Rådets afgørelse

af 22. december 2003

om midlertidig anvendelse af en bilateral aftale mellem Det Europæiske Fællesskab og Republikken Belarus om handel med tekstilvarer

(2003/915/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 133 sammenholdt med artikel 300, første punktum,

under henvisning til forslag fra Kommissionen, og

ud fra følgende betragtninger:

(1) Kommissionen har på Fællesskabets vegne ført forhandlinger om en bilateral aftale om forlængelse med et år af den eksisterende bilaterale aftale med Republikken Belarus om handel med tekstilvarer, samt protokollerne dertil med kvantitative lofter, der er tilpasset for at tage hensyn til de årlige stigningssatser og udvidelsen af Den Europæiske Union.

(2) Aftalen bør undertegnes på Fællesskabets vegne under forudsætning af indgåelse på et senere tidspunkt.

(3) Den bilaterale aftale bør anvendes midlertidigt fra den 1. januar 2004 i afventning af afslutningen af procedurerne for dens indgåelse under forudsætning af, at Republikken Belarus også anvender den midlertidigt -

TRUFFET FØLGENDE AFGØRELSE:

Artikel 1

Med forbehold af senere indgåelse bemyndiges formanden for Rådet til at udpege de personer, som er beføjet til på EF's vegne at undertegne aftalen i form af brevveksling mellem Det Europæiske Fællesskab og Republikken Belarus om ændring af aftalen mellem Det Europæiske Fællesskab og Republikken Belarus om handel med tekstilvarer, paraferet den 1. april 1993, senest ændret ved aftalen i form af brevveksling, paraferet den 11. november 1999, i det følgende benævnt "den bilaterale aftale".

Artikel 2

Den bilaterale aftale anvendes midlertidigt fra den 1. januar 2004 i afventning af den formelle indgåelse og under forudsætning af, at Republikken Belarus også anvender den midlertidigt(1).

Teksten til den bilaterale aftale er knyttet til denne afgørelse.

Artikel 3

1. Skulle Belarus misligholde sine forpligtelser i henhold til stk. 2.5 i den bilaterale aftale, nedsættes kontingentet for 2004 til det gældende niveau i 2003.

2. Afgørelsen om gennemførelse af stk. 1 træffes efter den procedure, der er omhandlet i artikel 17 i Rådets forordning (EØF) nr. 3030/93 af 12. oktober 1993 om den fælles importordning for visse tekstilvarer fra tredjelande(2).

Artikel 4

Denne afgørelse offentliggøres i Den Europæiske Unions Tidende.

Den har virkning på dagen for offentliggørelsen i Den Europæiske Unions Tidende.

Udfærdiget i Bruxelles, den 22. december 2003.

På Rådets vegne

G. Alemanno

Formand

(1) Datoen, fra hvilken den midlertidige anvendelse får virkning, offentliggøres i Den Europæiske Unions Tidende, serie C.

(2) EFT L 275 af 8.11.1993, s. 1. Senest ændret ved forordning (EF) nr. 138/2003 (EFT L 23 af 28.1.2003, s. 1).